Documentele din dosarul depus în vederea participării la examenul de promovare în cariera didactică**:**

1. **pagina de gardă** a dosarului conform modelului din **Anexa 12**;
2. **opis** dosar (lista documentelor din dosar şi pagina la care se regăseşte documentul) conform modelului din **Anexa 13**;
3. **cererea de înscriere** la examen, semnată de candidat, care include o declarație pe propria răspundere privind veridicitatea informațiilor prezentate în dosar; **(Anexa 2**);
4. o **propunere de dezvoltare** a carierei universitare a candidatului atât din punct de vedere didactic, cât și din punctul de vedere al activităților de cercetare științifică; propunerea se redactează de către candidat, cuprinde maximum 10 pagini și este unul dintre principalele criterii de departajare a candidaților. Documentul se semnează pe fiecare pagină în colţul din dreapta jos cu pix sau cerneală de culoare albastră;
5. **curriculum vitae** al candidatului în format tipărit și în format electronic - model Europass, întocmit conform art. 12. Documentul se semnează pe fiecare pagină în colţul din dreapta jos cu pix sau cerneală de culoare albastră;
6. **lista de lucrări** ale candidatului în format tipărit și în format electronic, întocmită conform art 13. Documentul se semnează pe fiecare pagină în colţul din dreapta jos cu pix sau cerneală de culoare albastră;
7. **fișa de verificare** a îndeplinirii standardelor UAV., al cărei format standard este este prevăzut de prezenta metodologia în **Anexa 4.** Fişa de verificare este completată şi semnată de către candidat pe fiecare pagină în colţul din dreapta jos cu pix sau cerneală de culoare albastră. Aceasta va fi însoţită de dovada îndeplinirii criteriilor, în format electronic;
8. **documente care atestă deținerea titlului de doctor**: copia conformă cu originalul a diplomei de doctor și, în cazul în care diploma de doctor originală nu este recunoscută în România, copia conformă cu originalul a atestatului de recunoaștere sau echivalare a acesteia;
9. **rezumatul în limba română și într-o limbă de circulație internațională al tezei de doctorat** şi/sau, după caz, a tezei de abilitare, pe maximum o pagină pentru fiecare limbă;
10. **declarație pe propria răspundere** a candidatului în care indică situațiile de **incompatibilitate** prevăzute de Legea învățământului superior nr. 199/2023, cu modificările și completările ulterioare, în care s-ar afla în cazul promovării examenului sau lipsa acestor situații de incompatibilitate, după modelul prevăzut de **Anexa 8**;
11. în cazurile prevăzute la art. 10 alin. (4) și (5) din prezenta metodologie, copii conforme cu originalul care atestă **deținerea titlurilor medicale** respective;
12. **dovada** privind obținerea **calificativului „foarte bine”** în ultimii 3 ani de activitate profesională, copii după fişele de evaluare anuală certificate pentru conformitate de către directorul de departament;
13. declarația pe propria **răspundere** a candidatului din care să reiasă că **nu a fost sancționat** disciplinar în ultimii 3 ani;
14. **copii ale altor diplome care atestă studiile** candidatului: diplomă de bacalaureat sau echivalentă; diplomă de licenţă sau echivalentă; diplomă de master (însoţite de suplimentul la diplomă /foaia matricolă )- copii conform cu originalul;
15. **copia cărții de identitate** sau, în cazul în care candidatul nu are o carte de identitate, a pașaportului sau a unui alt document de identitate întocmit într-un scop echivalent cărții de identitate ori pașaportului;
16. în cazul în care candidatul și-a **schimbat numele**, **copii** conform cu originalul **de pe documente** care atestă schimbarea acestuia, respectiv certificatul de căsătorie sau dovada schimbării numelui;
17. **certificat de naştere**-copie conform cu originalul;
18. **maximum 10** lucrări publicate, brevete sau alte lucrări ale candidatului, în format electronic, selecționate de acesta și considerate a fi cele mai relevante pentru realizările profesionale proprii. Publicaţiile cuprinse în formatul electronic vor fi evidenţiate şi printr-o lista în format text în care sunt enumerate publicaţiile în ordine apariţiei invers cronologic, începând cu cele mai noi, semnată cu pix sau cerneală de culoare albastră în colţul din drepta jos;
19. pentru candidații la funcția de conferențiar universitar/cercetător științific gradul II, respectiv profesor universitar/cercetător științific gradul I: **3 scrisori de recomandare**, conform art. 14;
20. documente referitoare la deţinerea atestatului de abilitare în domeniul disciplinelor din postul vacant destinat promovării (pentru candidaţii la postul de profesor universitar): copia atestatului de abilitare conform cu originalul;
21. **certificat de cazier judiciar**;
22. **certificat de integritate comportamentală** reglementat de Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
23. **certificat medica**l, eliberat pe un formular specific adoptat prin ordin comun al ministrului educației și ministrului sănătății;
24. **avizul medical pentru exercitarea profesiei didactice**, eliberat conform prevederilor ordinului comun al ministrului educației și al ministrului sănătății